钦定古今图书集成/明伦汇编/闺媛典/第258卷 > 何氏女
## 钦定古今图书集成/明伦汇编/闺媛典/第258卷 > 何氏女

按《淮安府志》：何氏女，宿迁人，受管逵聘。初，逵娶卞氏，
生子昂，仅二岁没。继聘女未娶而逵亡，女闻恸哭。母
曰：“‘汝未识夫面，何恸耶’？曰：‘其母老子幼，无人抚养，故
恸也’。”遂焚毁平日所亲制妆奁，示不他适。及逵丧出，
过其门即衰麻送葬，遂归管逵。母刘氏没，女养逵子
昂。昂长而夭，女年八十无疾终。